b'\n_START_ARTICLE_\nJes\xc3\xbas G\xc3\xa1mez\n_START_SECTION_\nUra\n_START_PARAGRAPH_\nG\xc3\xa1mez on M\xc3\xa1lagan junioriakatemian kasvatti. Kaudella 2003\xe2\x80\x932004 h\xc3\xa4n teki ensiesiintymisens\xc3\xa4 M\xc3\xa1lagan reservijoukkueessa, joka pelasi Espanjan toiseksi korkeimmalla sarjatasolla. Kauden 2005\xe2\x80\x932006 aikana G\xc3\xa1mez p\xc3\xa4\xc3\xa4si tekem\xc3\xa4\xc3\xa4n debyyttins\xc3\xa4 M\xc3\xa1lagan edustusjoukkueessa. Samalla h\xc3\xa4n debytoi my\xc3\xb6s p\xc3\xa4\xc3\xa4sarjassa, kun 27. marraskuuta 2005 h\xc3\xa4net vaihdettiin kent\xc3\xa4lle Getafea vastaan viisi minuuttia ennen ottelun p\xc3\xa4\xc3\xa4t\xc3\xb6st\xc3\xa4._NEWLINE_My\xc3\xb6hemmin urallaan G\xc3\xa1mez on noussut M\xc3\xa1lagan avauskokoonpanon pelaajaksi. Kaudella 2007\xe2\x80\x932008 h\xc3\xa4n pelasi yhteens\xc3\xa4 35 ottelua ja sen p\xc3\xa4\xc3\xa4tteeksi joukkue nousi takaisin p\xc3\xa4\xc3\xa4sarjaan. G\xc3\xa1mez s\xc3\xa4ilytti pelaavan asemansa my\xc3\xb6s kaudella 2008\xe2\x80\x932009. Kes\xc3\xa4ll\xc3\xa4 2016 G\xc3\xa1mez siirtyi Atl\xc3\xa9tico Madridista Newcastle Unitediin, jossa h\xc3\xa4n pelasi kahden kauden aikana yhteens\xc3\xa4 vain kymmenen ottelua liiga ja cupit mukaan laskien.'